b'\n_START_ARTICLE_\nAnekdota\n_START_PARAGRAPH_\nAnekd\xc3\xb3ta ali sm\xc3\xa9\xc5\xa1nica je kratka pripoved, ki poro\xc4\x8da o dogodku, zna\xc4\x8dilnem za kak\xc5\xa1no osebo, prostor in \xc4\x8das, in kot zvrst knji\xc5\xbeevnosti \xc5\xa1ir\xc5\xa1e spada v pripovedni\xc5\xa1tvo (epiko)._NEWLINE_Beseda anekdota (gr\xc5\xa1ko an\xc3\xa9kdotos - neizdan, dobesedno ne ven dan) izhaja iz dela \xce\x91\xce\xbd\xce\xb5\xce\xba\xce\xb4\xce\xbf\xcf\x84\xce\xb1: Anekdota (razli\xc4\x8dno prevedenega kot Neobjavljeni spomini ali Skrita zgodovina) Prokopija (okoli 500-okoli 565) iz Cezareje Palestine (Caesarea Palaestina), ki je bil \xc5\xbeivljenjepisec Justinijana I. (483-565).'